open-index/open-wikipedia-markdown huggingface dataset:
Suberín

**Suberín** je voskovitá látka prítomná v bunkovej stene vyšších rastlín. Je to podstatná časť korku, korkovina.

Je hydrofóbny a jeho hlavnou funkciou je zabrániť, aby voda prenikala do pletív. V koreňoch sa ukladá v radiálnych a transverzálnych bunkových stenách endodermálnych buniek.

## Štruktúra

Molekula suberínu sa skladá z polyaromatickej a polyalifatickej domény. Konkrétne kvalitatívne a kvantitatívne zloženie monomérov sa líši v závislosti od biologického druhu.
Medzi typické alifatické monoméry patria α-hydroxykysleiny (kyselina 18-hydroxyoktadek-9-énová) a α,ω-dikyseliny (najmä kyselina oktadek-9-én-1,18-diová).
Polyaromatickými monomérmi sú kyselina hydroxyškoricová a deriváty, ako feruloyltyramín.

## Referencie

Kategória:Fenylpropanoidy
Kategória:Fyziológia rastlín
Kategória:Anatómia a morfológia rastlín
Baltsko-fínske jazyky

**Baltsko-fínske jazyky** alebo **fínske jazyky (v užšom zmysle)** je zoskupenie ugrofínskych jazykov:

Delia sa takto:

* Severné
** fínčina v širšom zmysle (fínske jazyky v najužšom zmysle):
*** fínčina v užšom zmysle
*** meänkieli (fínčina údolia Torne) - väčšinou považovaný za nárečie fínčiny
*** kvenčina - väčšinou považovaný za nárečie fínčiny
** ižorčina
** karelčina
** livvikovčina (olonečtina, aunus, olonecká karelčina, aunuská karelčina) - považovaný aj za nárečie karelčiny
** liüdi (ľudikovčina, lyydi) - považovaný aj za nárečie karelčiny alebo vepčiny
** vepčina
* Východné
** estónčina (severná estónčina, z nej najmä saarte, a južná estónčina, z nej najmä vôručina so subdialektom setučinou, sa ojedinele považujú za samostatné jazyky)
** †livčina
** vodčina
** †krevinčina
Corpus Christi (Texas)

**Corpus Christi** je pobrežné mesto a sídlo Nueces County v americkom štáte Texas. Žije tu okolo 305 000 obyvateľov, čo z neho robí ôsme najväčšie mesto v Texase. V aglomerácii mesta sa nachádza 416 000 obyvateľov. Názov dali mestu Španieli a znamená *Kristovo telo*.
V meste sa nachádza námorný prístav, ktorý je piaty najväčší v celých Spojených štátoch.

## Osobnosti mesta
* Farrah Fawcett (* 1947† 2009), herečka
* Brian Leetch (* 1968), hokejista
* Danny Lohner (* 1970), hudobník
* Eva Longoria (* 1975), herečka
* Gary Reed (* 1981), kanadský atlét

## Referencie

## Iné projekty

## Externé odkazy
* Turistické a spoločenské centrum mesta
* Oficiálna stránka
* Obchodná komora mesta 
*
* Corpus Christi na Panoramio
* Corpus Christi Public Libraries
* Corpus Christi Downtown Management District
* K Space Contemporary, galéria súčasného umenia
* Corpus Christi Area Parks 
* Corpus Christi Public Library Digital Archive 
* Corpus Christi Museum of Science and History 

## Zdroj
 


Kategória:Mestá v Texase
Kategória:Prístavné mestá v USA
Rayleighov rozptyl

**Rayleighov rozptyl** (nazvaný podľa lorda Rayleigha) je rozptyl svetla alebo iného elektromagnetického žiarenia, časticami oveľa menšími ako je vlnová dĺžka svetla. Vyskytuje sa, keď svetlo prechádza cez priehľadné tuhé látky a kvapaliny, ale najzreteľnejší je v plynoch. Rayleighov rozptyl slnečného svetla v atmosfére je hlavnou príčinou, že svetlo z oblohy je modré.

Ak veľkosť častíc je väčšia ako vlnová dĺžka svetla, potom svetlo nie je separované a všetky vlnové dĺžky sú rozptýlené ako v mraku, ktorý sa javí biely. Pre rozptyl časticami podobnými alebo väčšími ako vlnová dĺžka pozrite články optika a rozptyl.

Počas východu a západu slnka musí slnečné svetlo prejsť cez väčšiu hrúbku atmosféry aby dosiahlo pozorovateľa na zemi. Táto extra vzdialenosť spôsobuje viacnásobný rozptyl modrého svetla, ale relatívne malý rozptyl červeného svetla – to rezultuje do červenej farby oblohy v smere proti slnku.

i\lambda = k . \frac{I\lambda}{\lambda^4}

i\lambda – intenzita rozptýleného žiarenia

k – koeficient priepustnosti

I\lambda – intenzita priameho slnečného žiarenia

\lambda – vlnová dĺžka rozptýlného žiarenia

Čím je menšia vlnová dĺžka rozptýleného žiarenia, tým sa žiarenie viac rozptyľuje (napr. modrá farba oblohy).

Kategória:Optika
Kategória:Atmosférické javy
Kategória:Elektromagnetické žiarenie
Nausikaa (grécka mytológia)

thumbnail|right|250px|Nausikaa a slúžky, ilustrácia Johna Flaxmana, 1810
**Nausikaa** alebo **Nausikaá** (po grécky *Ναυσικάα* - Nausikaa/iný prepis:Nausikaá, po latinsky *Nausicaa*) bola v gréckej mytológii dcéra fajáckeho kráľa Alkinoa a jeho manželky a sestry Arete (Arété). Podľa Homérovej Odysey sa ujala itackého kráľa Odysea, keď doplával na ostrov Fajákov po úteku od nymfy Kalypsy a priviedla ho do paláca svojho otca.

Podľa legendy bola Nausikaa tak krásna, že sa Odyseus v prvej chvíli domnieval, že sa mu zjavila bohyňa.

Zmienky o Odyseovi a jeho zážitkoch s Alkinoom a hosťami si možno prečítať na niekoľkých miestach Homérovej Odysey. Kráľ Alkinoos preukáže Odyseovi česť a obdarí ho loďami, ktoré môžu konečne doviezť hrdinu naspäť do Itaky.

Podľa Aristotela si Nausikaa vzala za muža Télemacha, Odyseovho syna s manželkou Penelopou. Mali spolu syna, ktorého meno mohlo byť Perseptolis alebo Ptoliporthus.

## Referencie
* Homér: „Odysea“ - Nausikaa je 6. kniha.
* Vojtech Zamarovský: „Objavenie Tróje“

Kategória:Postavy gréckej mytológie
Nekov

**Nekovy** sú jednou z troch hlavných skupín chemických prvkov spolu s kovmi a polokovmi. Vo valenčnej vrstve majú zvyčajne väčší počet elektrónov, takže majú elektronegatívnejší charakter, na základe čoho dobre vytvárajú anióny. Rozdelenie na kovy, polokovy a nekovy je však neurčité; ako kritérium na rozdelenie do týchto skupín slúžia väzbové a ionizačné vlastnosti. Nekovy majú vysokú ionizačnú energiu, čo znamená, že ich valenčné elektróny sú pevne pripútané k atómu.

## Prvky
Medzi nekovy patria vodík (H), uhlík (C), dusík (N), kyslík (O), fosfor (P), síra (S), halogény (fluór (F), chlór (Cl), bróm (Br), jód (I) a astát (At)) a vzácne plyny (hélium (He), neón (Ne), argón (Ar), kryptón (Kr), xenón (Xe) a radón (Rn)). Niekedy sa sem zaraďujú i bór (B), selén (Se) a telúr (Te), ale tie sa často radia i medzi polokovy.

## Vlastnosti
Všetky nekovy okrem vodíka sa nachádzajú v bloku p periodickej tabuľky. Na rozdiel od kovov sú nekovy elektrickými izolantami alebo polovodičmi. Často tvoria iónovú väzbu s elektropozitívnymi prvkami alebo kovalentnú väzbu s ostatnými prvkami. Oxidy nekovov sú kyselinotvorné.

Je známych iba 17 nekovov, zatiaľ čo kovov je známych vyše 80, no koncentrácia nekovov na Zemi je podstatne vyššia ako koncentrácia kovov. Organizmy sú tiež tvorené prevažne nekovmi.

## Referencie

## Pozri aj
* Kovy
* Polokovy
* Periodická tabuľka

## Iné projekty
Polokov

**Polokovy** sú jedna z troch hlavných skupín chemických prvkov. Rozdelenie je založené na chemickej väzbe a ionizačných vlastnostiach prvkov. Ich vlastnosti tvoria prechod medzi kovmi a nekovmi. 

## Zoznam polokovov
* Bór (B)
* Kremík (Si)
* Germánium (Ge)
* Arzén (As)
* Antimón (Sb)
* Telúr (Te)
* Polónium (Po)
* Astát (At)

## Pozri aj

* Kovy
* Nekovy
* Periodická tabuľka

## Iné projekty
Permské jazyky

**Permské jazyky** je zoskupenie ugrofínskych (presnejšie fínsko-permských) jazykov. Hovorí sa nimi na Urale v Rusku.

Patria doň tieto jazyky:
* udmurtčina
* komijčina (=komi) v širšom zmysle (=komijské jazyky):
** komijčina (=komi) v užšom zmysle (=komi-zyriančina, komijská zyriančina) 
** komi-permiačtina (=komijská permiačtina, komijská permčina, komi-permijačtina, komijská permijačtina)
** východná permiačtina (=východná permijačtina, jazvanská komijčina) - zaraďované buď ako komi-zyriančina alebo ako komi-permiačtina
** ziuzdinčina - prechodné nárečie medzi komi-zyriančinou a komi-permiačtinou
Kov alkalických zemín

**Kovy alkalických zemín** sú chemické prvky 2. skupiny periodickej tabuľky prvkov a sú to prvky vápnik (Ca), stroncium (Sr), bárium (Ba) a rádium (Ra). Ich názov pochádza z toho, že ich zeminy (oxidy) reagujú s vodou za vzniku alkálie - zásady - bázy - hydroxidu.

MO + H2O → M(OH)2

Sú to striebristé, mäkké kovy s nízkou hustotou. Reagujú priamo s halogénmi za vzniku zodpovedajúcich iónových halogenidov. S vodou reagujú, hoci nie tak prudko ako alkalické kovy, za tvorby hydroxidov. Kovy alkalických zemín majú vo valenčnej vrstve elektrónového obalu dva elektróny, preto je pre ne výhodné tvoriť dvojmocné ióny, čím získavajú elektrónovú konfiguráciu vzácnych plynov.

## Pozri aj
* 2. skupina periodickej tabuľky
* Vápnik
* Stroncium
* Bárium
* Rádium

## Iné projekty
Valles Marineris

**Valles Marineris** (lat. *údolie Marinera*, pomenované po sonde Mariner 9, ktorá ho objavila) je najväčší riftový systém v slnečnej sústave nachádzajúci sa na planéte Mars. Rozkladá sa na viac ako šestine obvodu rovníka planéty východne od oblasti Tharsis, ktorá mohla prispieť k jeho vzniku extrémnym namáhaním litosféry počas jej formovania. Samotný rift sa člení na veľké množstvo menších kaňonov, z ktorých niektoré mohli vzniknúť dodatočne napr. vodnou eróziou.

Kategória:Areografia
Samodijské jazyky

**Samodijské jazyky** alebo **samojedské jazyky** je vetva uralských jazykov. Hovorí sa nimi v okolí severného Uralu.

Vznikli z prasamodijského jazyka, ktorý sa rozpadol v prvom storočí po Kr. na severnú a južnú skupinu. 

* severná skupina:
** nenečtina
** †juračtina (východná nenečtina) 
** nganasančina
** enečtina (niekedy rozdeľovaná na dva jazyky: lesná enečtina a tundrová enečtina; v minulosti zaraďovaná aj pod nenečtinu)
* južná skupina:
** selkupčina
** †kamačtina 
** †matorčina
** †matorsko-tajgijsko-karagský jazyk
** †koibalčina
Corpus Christi

**Corpus Christi** (po lat. "telo Krista") môže byť:
*Kristovo telo:
** kresťanský termín, pozri Corpus Christi (termín)
** kresťanský sviatok, pozri Corpus Christi (sviatok)
*sídlo v Texase, pozri Corpus Christi (Texas)
*okres v Paraguaji, pozri Corpus Christi (okres)
*kláštor v Bronxe NYC, pozri Corpus Christi Monastery
* letisko Corpus Christi International Airport
* vojenská stanica Naval Air Station Corpus Christi
* hra od autora menom Terrence McNally, pozri Corpus Christi (hra)
* americká metalová kapela pozri Corpus Christi (kapela)
*pieseň od Green Carnation
*škola
** Corpus Christi College (Cambridge)
** Corpus Christi College (Oxford)
** Corpus Christi College (Tuggerah)
** Corpus Christi High School (v Indii)
** Corpus Christi Elementary School (v Chambersburg v Pensylvánii)
** Corpus Christi School (Hobart, Tasmánia)

## Pozri aj
* Corpus Christi Carol (stredoanglická pieseň)
Stratigrafia

**Stratigrafia** je odvetvie geológie, ktoré sa zaoberá vrstvami sedimentov, prípadne aj zvrstvených vyvretých hornín. Iné definície hovoria, že je to odvetvie geológie, ktoré sa zaoberá časovým apektom horninového záznamu. 

## Dejiny
Teoretické základy prvýkrát definoval Nicolas Steno a praktickú aplikáciu týchto zákonov prvýkrát použil William Smith pri tvorbe prvej geologickej mapy Anglicka v rokoch 1790-1800. 

## Členenie
Stratigrafia sa rozdeľuje na dva základné okruhy:
*litostratigrafia - zaoberá sa opisom hornín, ich litológiou a základných stratigrafických vzťahov
*biostratigrafia - zaoberá sa usporiadaním vrstiev do jednotiek na základe skamenelín a vertikálnym rozšírením skamenelých organizmov v stratigrafickom zázname
*chronostratigrafia - sa zoberá relatívnymi časovými vzťahmi a vekmi horninových telies, okrem klasických geochronologických metód obsahuje aj magnetostratigrafiu, techniku, ktorá na základe magnetických vlastností hornín umožňuje datovať vek sekvencie hornín
*sekvenčná stratigrafia - zaoberá sa štúdiom horninového záznamu na základe cyklického opakovania záznamov rozlične významných udalostí, porovnávaných pomocou kľúčových povrchov
*seizmická stratigrafia - sa zaoberá interpretáciou stratigrafických údajov a depozičných fácií zo seizmických údajov

## Základné pravidlá stratigrafie
* Pravidlo superpozície: vrstvy sa usadzujú (až na niektoré výnimky) väčšinou subhorizontálne (vodorovne), pričom staršie vrstvy sa nachádzajú hlbšie ako mladšie.
* Pravidlo rovnakých skamenelín: vrstvy, ktoré obsahujú rovnaké skameneliny sú rovnako staré
* Princíp aktualizmu: hovorí, že tak ako dnes aj v minulosti existovali analogické geologické procesy

## Referencie
Útočisko (budhizmus)

V laickej aj monastickej praxi budhizmu praktikujúci prijíma **útočisko** v troch klenotoch. Spôsob jeho prijatia a jeho text je v hínajánovom, mahájánovom a vadžrajánovom budhizme odlišujú.
Súčasťou budhistického útočiska vo vadžrajáne (diamantovej ceste) sú aj *tri korene*, ktorými sú láma, jidamy a ochrancovia. Sú zdrojom požehnania, metód a ochrany.

## Externé odkazy
* Sľuby útočiska

Kategória:Budhizmus
Kategória:Kréda
Kagjü

**Kagjü** alebo **Kagjüpa** je jedna zo štyroch škôl tibetského budhizmu. Ako línia priameho ústneho prenosu kladie dôraz najmä na meditáciu a na interakciu s kvalifikovaným učiteľom. Patrí k takzvaným školám "červených čiapok" tibetského budhizmu.

## Línia transmisie
Línia transmisie Kagjü školy siaha k historickému Buddhovi Šákjamunimu a ďalej pokračuje cez indického majstra tantry a mahámudry Tilopu (989-1069), pokračuje cez Náropu (1016 – 1100), Marpu (1012 – 1096), Milaräpu (1052 – 1135) a Gampopu (1079 - 1153).

Z uvedenej línie je Marpa, známy ako Marpa prekladateľ, ten, kto preniesol učenia do Tibetu. Pred ním to v 8. storočí urobil aj Guru Rinpočhe (Padmasambhava). Okrem Náropu prijal Marpa transmisiu aj u indickým majstrov Maitripu a Kukuripu. Na svojej tretej a poslednej ceste do Indie stretol učenca Atišu (982 - 1054). Hlavnými žiakmi Marpu boli Ngog Čhöku Dordže a Milaräpa, jeden z najväčších tibetských jogínov a majstrov meditácie. Žiakmi Milaräpu boli jogín Räčhugpa Dordže Drag a Gampopa, zakladateľ kláštornej tradície, od ktorého sa odvíjajú tzv. štyri veľké línie školy Kagjü. Okrem nich existuje osem tzv. malých línií Kagjü.

## Dnešná podoba
Dnes stále existujú Kagjü školy Karma, Barom, Drugpa, Drikung, Taklung a Marcang. Duchovnou hlavou Karma Kagjü, najväčšej z týchto škôl, je Karmapa. Prvý Karmapa Düsum Khjenpa (1110 – 1193) bol žiakom Gampopu a je prvým vedome sa inkarnujúcim lámom Tibetu. 

Hlavnými učeniami školy Kagjü sú Šesť Náropovych jog a Mahámudra.

Kategória:Budhizmus
Kategória:Tibetský budhizmus
Severná saamčina

**Severná saamčina** alebo **severná sámčina** alebo **severná lapončina** je najrozšírenejší laponský jazyk. 

Je kodifikovaná podľa svojho finnmarského či ruijaského dialektu (nórske nárečie – západné alebo fínske nárečie – východné), okrem neho existujú ešte dialekty z údolia rieky Tornio a dialekt tzv. morských Saamov z pobrežia Severného ľadového oceána. Severnou saamčinou ako svojou materčinou hovorí asi 17 000 až 25 000 ľudí.

## Charakteristika
Severná saamčina patrí medzi ugrofínske jazyky, o čom svedčia aj jej charakteristické znaky: vokálna harmónia, striedanie kmeňových spoluhlások, aglutinácia (zmena tvarov slov príponami) a množstvo gramatických pádov. Takisto sa v severnej saamčine nerozlišujú gramatické rody (zámeno *son* znamená on, ona aj ono). Zápor sa vyjadruje časovaním negatívneho slovesa (jeden zo znakov uralských jazykov).

## Pravopis
Severná saamčina sa píše rozšíreným variantom latinky, ktorý obsahuje aj písmená Á á, Đ đ (vyslovuje sa ako anglické "th"), Č č, Ŋ ŋ (nosovka), Ŧ ŧ, Š š, Ž ž. Oficiálne bol schválený v roku 1979.

## Ukážka

- Úryvok zo saamskej hymny, *Sámi soga lávlla* (Pieseň saamskej rodiny)

## Zdroje

Kategória:Saamske jazyky
Fínske jazyky

**Fínske jazyky** môže byť synonymum pre:
*fínsko-permské jazyky
*baltsko-fínske jazyky
*fínčina
Luleská saamčina

**Luleská saamčina** alebo **luleská sámčina** alebo **luleská lapončina** je druhý najrozšírenejší laponský jazyk. Hovorí sa ním v oblasti Lule v Škandinávii, má približne 2000 až 3000 hovoriacich.

Kategória:Saamske jazyky
Nausikaa

**Nausikaa** alebo v niektorých prípadoch aj **Nausikaá** môže byť:
*postava z gréckej mytológie, pozri Nausikaa (grécka mytológia)
*planétka, pozri 192 Nausikaa
*časť Homérovej Odysey, pozri Odysea
*Gerty MacDowell v románe Jamesa Joycea Ulysses
*Goetheho dráma, pozri Nausikaa (Goethe)
*údajná Sofoklova satyrská hra, pozri Nausikaa (Sofokles)
*divadelná hra od Eubola, pozri Nausikaa (Eubolos)
*divadelná hra od Pacuvia, pozri Nausikaa (Pacuvius)

## Pozri aj
*Naušika (postava z mangy/anime Kaze no tani no Naušika)
*Odyseus a Nusikaa (názov viacerých obrazov)
*Nausicaä (akvapark v Boulogne-sur-Mer vo Francúzsku)
Východogermánske jazyky

**Východogermánske jazyky** sú zoskupenie mŕtvych germánskych jazykov.

Delenie:
*juhozápadná podskupina
** burgundčina
** gepidčina
** gótčina 
** vandalčina
*východná podskupina
** ostrogótčina - považovaná aj za nárečie gótčiny


Kategória:Germánske jazyky
Africká únia

**Africká únia** (AÚ) je zatiaľ najväčším projektom africkej integrácie. Po niekoľko desaťročiach pravidelných a bezvýsledných snáh o africkú integráciu vznikla organizácia inšpirovaná úspešným integračným modelom Európskej únie reagujúca na súčasné potreby Afriky. 

## Dejiny
V šesťdesiatych rokoch došlo medzi novými africkými štátmi k ustanoveniu niekoľkých multilaterálnych organizácií s rôznym sektorovým zameraním. Jednou z nich bola aj Organizácia africkej jednoty (**OAJ**) založená 32 štátmi v roku 1963 v etiópskej Addis Abebe. Na základe Akčného plánu z Lagosu z roku 1980 sa v osemdesiatych rokoch začalo budovať Africké hospodárske spoločenstvo. Vrcholná schôdzka predstaviteľov OAJ v Abuja v roku 1991 určila cieľ vytvoriť ju do roku 2000. Potreba obnoviť a dynamizovať integračný mechanizmus vznikla hlavne v 90. rokoch. 9. septembra 1999 bolo Sirtskou deklaráciou rozhodnuté o vytvorení Africkéj únie. Ustanovujúca zmluva Africkej únie bola prijatá v Lomé v roku 2000, samit v Lusake v roku 2001 určil časový plán vzniku Africkej únie. V roku 2002 sa v juhoafrickom Durbane konalo prvé zasadnutie hláv štátov Africkej únie, čím bola činnosť novej organizácie oficiálne začatá.

## Inštitúcie AU
Články 5 až 23 Ustanovujúcej zmluvy upravujú inštitucionálny rámec AU, ktorý zahŕňa deväť orgánov:

* Zhromaždenie hláv štátov Africkej únie
* Výkonný výbor
* Panafrický parlament
* Komisia Africkej únie
* Súdny dvor
* Komisia stálych zástupcov
* špeciálne technické komisie
* Hospodárska, sociálna a kultúrna rada
* finančné inštitúcie

## Členstvo
Africká Únia má 55 členov. Členmi sú všetky členské štáty OSN v Afrike a Západná Sahara (Saharská arabská demokratická republika). Maroko opustilo v roku 1984 Organizáciu africkej jednoty (predchodkyňu AÚ), kvôli pripusteniu a de facto uznaní existencie Západnej Sahary, ktorú si samo nárokuje ako súčasť svojho územia. Maroko sa opäť po 33 rokoch stalo členom 30. januára 2017.










































22px Západná Sahara
















## Rozpočet
AU hospodári s ročným rozpočtom približne 40 miliónov USD (v roku 2004 to bolo 43 miliónov USD). Ale len 1/4 až 1/3 týchto prostriedkov pochádza z členských štátov- najmä od JAR, Nigérie, Líbye, Egypta a Alžírska; najmenej rozvinuté štáty spravidla príspevky neplatia (t. j. presúvajú splátky na ďalšie roky) alebo si ich nechávajú platiť od iných krajín (také gesto ponúka často Líbya).

Bežný chod inštitúcií je však finančne omnoho náročnejší a náklady mierových operácií sa pohybujú rádovo v stovkách miliónov USD. AU je teda finančne závislá na finančných daroch z vyspelých krajín a medzinárodných organizácií.

## Predsedníctvo
Aktuálnym predsedom na rok 2019 je prezident Egypta, Abdal Fattáh Sísí.
V roku 2018 bol predsedom prezident Rwandy, Paul Kagame.

## Referencie

## Iné projekty

## Zdroj


Kategória:Medzinárodné organizácie
Kategória:Organizácie založené v 2002
Stopár (Cooper)

***Stopár*** () je tretím románom z historicko-dobrodružnej pentalógie Príbehy Koženej pančuchy od amerického spisovateľa Jamesa Fenimora Coopera. Román vznikol v roku 1840 ako predposledný príbeh, hoci podľa dejových súvislostí je tretím dielom pentalógie.

## Obsah diela

Názov dal románu jeho hlavný hrdina *Natty Bumppo*, ktorého v tomto románe pre jeho šikovnosť v sledovaní stôp ľudí i zvierat nazývajú *Stopár*. Príbeh sa odohráva začiatkom 1750-tich rokov, na brehu jazera Ontario pri rieke Oswego, v jednej odľahlej britskej pevnosti. Tá sa nachádza na pomedzí dvoch znepriatelených oblastí – anglických a francúzskych kolónií.

*Stopár* spolu so svojim indiánskym priateľom, náčelníkom *Čingačgúkom (Veľkým Hadom) * a *Jasperom Westernom*, kapitánom lode Bežec, sa vydávajú v ústrety mladej, krásnej *Mabel Dunhamovej*, dcéry seržanta *Dunhama*, slúžiaceho v pevnosti. Chce sa konečne stretnúť so svojim otcom, a ten požiada svojich priateľov, aby v poriadku previedli jeho dcéru do pevnosti. *Mabel* na jej ceste sprevádza strýko z matkinej strany, starý morský vlk *Cap*, náčelník indiánskeho kmeňa Tuskarorov *Ostrý Šíp* a jeho manželka *Júnová Rosa*. 

*Mabel Dunhamová* prežila celý život v meste na Východe, no i napriek tomu z nej vyrástlo očarujúce, ľúbezné a skromné dievča, ktoré učarí každému, s kým sa stretne. Cestou k otcovi spoznáva, že život, ktorý ju čaká v zapadnutej pevnosti uprostred divočiny je pekný a bohatý na zážitky, aj keď je tak veľmi odlišný od pohodlného a pomerne bezpečného života na východnom pobreží, kde žila doteraz. Stretáva tu mnoho obdivuhodných ľudí, ktorý zasvätili svoj život boju za spravodlivosť a mier medzi belochmi a Indiánmi, ale tiež ľudí krutých a bezohľadných. Spoznáva tu tiež svoju veľkú životnú lásku, hoci tým ublíži človeku, ktorý jej zachránil život a ako jedinej žene dal celé svoje srdce.

## Referencie

Kategória:Romány
Kategória:Knihy Jamesa Coopera
Kategória:Knihy z 1840
Kategória:Literatúra v USA
Kategória:Romány 19. storočia
Préria (román)

***Préria*** () je dejovo piatym, a teda posledným dielom románovej historicko-dobrodružnej pentalógie Príbehy Koženej pančuchy od amerického spisovateľa Jamesa Fenimora Coopera. Román vznikol v roku 1827 ako tretí príbeh, hoci podľa dejovej nadväznosti je až posledným dielom pentalógie. Príbeh sa odohráva približne v roku 1805.

## Obsah diela

Život *Nattyho Bumppa* sa pomaly chýli ku koncu. *Čingačgúk*, jeho syn *Uncas* a mnohí ďalší z jeho priateľov už zomreli, a tak ostal sám. Celý život prežil v lesoch a medzi Indiánmi, kde našiel svoj druhý domov, no neúprosne postupujúca civilizácia ho vyhnala z lesov na šíru prériu, ktorá mu však neprirástla k srdcu tak, ako veľkolepé lesy, v ktorých prežil svoju mladosť i väčšinu najlepších rokov života. Bieli kolonisti osídľujú neobývané kraje, klčujú lesy, no toto správanie je pre starého zálesáka a lovca nepochopiteľné. Bráni sa neodvratným zmenám, bojuje proti nim, no napokon ostáva sám postavený zoči-voči tvrdej realite.
 
Jeho jediným spoločníkom je pes *Hector*. Zdá sa, že obaja prežijú posledné roky života v mieri a pokoji, bez lovu, vojen a vzrušení. Natty sa však najprv dostáva do sporu s rodinou usadlíka, ktorý uteká pred zákonom a spravodlivosťou, neskôr sa nechá zatiahnuť i do bojov medzi Siouxami a Pawneeami. Svoje posledné chvíle života sa napokon rozhodne prežiť práve medzi Pawneeami, kde si ho vážia nielen pre jeho šediny a vysoký vek, ale tiež i pre bezúhonný a čistý život, odvahu a skúsenosti, ktoré vždy úprimne obdivovali i samotní Indiáni, žijúci svoj drsný, prostý život v lone prírody.

## Referencie

Kategória:Romány
Kategória:Knihy Jamesa Coopera
Kategória:Knihy z 1827
Kategória:Literatúra v USA
Kategória:Sfilmované romány
Kategória:Romány 19. storočia
Préria

thumb|Préria
thumb|
**Préria** je veľká trávnatá plocha s nízkym reliéfom, step, v Severnej Amerike.

## Iné projekty

Kategória:Ekosystémy
Jozef Barmoš

JUDr. **Jozef Barmoš** (* 28. august 1954, Šurany) je bývalý slovenský futbalista a tréner. V súčasnosti je prezidentom FK Inter Bratislava, a.s. Kandidoval do NR SR vo voľbách 2010 za stranu Únia.

Hráč Interu Bratislava (1970-1977,1979-1983), Dukly Praha (1978/1979). Profesionálnu hráčsku kariéru ukončil v roku 1985. V rokoch 1989 až 1991 bol hrajúcim trénerom rakúskeho klubu SV Sieghartskirchen.

V Československom reprezentačnom mužstve odohral 52 zápasov. Reprezentoval na Majstrovstvách sveta v roku 1982. Na Majstrovstvách Európy v roku 1980 s ním skončil na treťom mieste.

Pôsobil ako tréner prvoligového MŠK Žilina a Interu Bratislava. V reprezentácii vykonával funkciu asistenta trénera a trénera reprezentácie do 21 rokov. Trénoval aj štvrtoligový tím TJ Malinovo, ale od roku 2010 je trénerom FK Inter Bratislava, v ktorom pôsobí dodnes. 

## Referencie

## Externé odkazy
* Sín slávy FK Dukla Praha 

Kategória:Osobnosti zo Šurian
Kategória:Česko-slovenskí futbalisti
Kategória:Slovenskí futbalisti
Kategória:Slovenskí futbaloví tréneri
Kategória:Hráči FK Inter Bratislava
Kategória:Hráči FK Dukla Praha
Kategória:Majstri Európy vo futbale
Kategória:Hráči Majstrovstiev Európy vo futbale 1976
Kategória:Hráči Majstrovstiev Európy vo futbale 1980
Kategória:Hráči Majstrovstiev sveta vo futbale 1982
Alu (sopka)

**Alu** je názov v súčasnosti neaktívnej trhlinovej erupčnej zóny, nachádzajúcej sa v Danakilskej depresii v Etiópii, severozápadne od stratovulkánu Dalaffilla. Zóna paralelných vulkanických zlomov má tvar eliptického hrebeňa, predĺženého v smere severozápad-juhovýchod. Hlavná vulkanická stavba je tvorená prevažne bazaltovými horninami. V oblasti je silná fumarolická aktivita.

## Externé odkazy
* www.volcano.si.edu  - vulkanický komplex Alu na Global Volcanism Program (anglicky)

Kategória:Sopky Etiópie
Dalaffilla

**Dalaffilla** alebo **Gabuli** je menší stratovulkán, nachádzajúci sa v Danakilskej depresii v Etiópii. Jeho tvar je daný zložením láv (keďže sú značne viskózne, výsledná morfologická forma nesie znaky stratovulkánu). Lávové prúdy bazaltov obklopujú základňu sopky a rozširujú sa východným smerom. V kráteri sa nachádzajú aktívne fumaroly.

## Externé odkazy
* www.volcano.si.edu – stratovulkán Dalaffilla na Global Volcanism Program (anglicky)

Kategória:Sopky Etiópie
Kategória:Stratovulkány
Borale Ale

**Borale Ale** je názov stratovulkánu, nachádzajúceho sa približne v strede pohoria Irta’ale v Etiópii. Na jeho juhozápadnej strane sa nachádza menší štítový vulkán, ktorého vývoj bol prerušený sériou polkruhových zlomov, pozdĺž ktorých sa nachádzajú troskové kužele. Vrchol sopky je ukončený 300&nbsp;m širokým kráterom, v ktorom je silná fumarolická aktivita.

## Externé odkazy
* www.volcano.si.edu  - stratovulkán Borale Ale na Global Volcanism Program (anglicky)

Kategória:Sopky Etiópie
Kategória:Stratovulkány
Juraj Szikora

**Juraj Szikora ** (* 2. marec 1947, Tvrdošovce, Slovensko – † 12. december 2005, Bratislava, Slovensko) bol slovenský futbalista a tréner.

Po futbalových začiatkoch v rodných Tvrdošovciach a Komárne sa už ako 17-ročný stal hráčom prvoligového Interu Bratislava (1964-1977). Neskôr hral za ZŤS Petržalku (1977-1978), Vagónku Poprad (1978-1979), DAC Dunajská Streda (1979-1980) a rakúsky Slovan Viedeň (1980–1982). V česko-slovenskej reprezentácii odohral v rokoch 1966-1971 celkom 21 zápasov v ktorých strelil 2 góly. Po skončení hráčskej kariéry sa stal trénerom. V Malej encyklopédii futbalu z roku 1984 ho autori charakterizovali slovami: *"Technicky mimoriadne vybavený hráč, plnému rozvinutiu jeho talentu zabránila výkonnostná nevyrovnanosť a náladovosť*."

## Referencie

## Externé odkazy
* Keď hrali na Maracane čierny a biely Pelé 

Kategória:Česko-slovenskí futbalisti
Kategória:Slovenskí futbalisti
Kategória:Slovenskí futbaloví tréneri
Kategória:Hráči FK Inter Bratislava
Kategória:Hráči FK DAC 1904 Dunajská Streda
Kategória:Osobnosti z Tvrdošoviec
Préria (rozlišovacia stránka)

**Préria** môže byť:
* rozľahlá trávnatá plocha v Severnej Amerike, pozri Préria
* v literatúre román J. F. Coopera, pozri Préria (román)
Amajtoli Tärara

**Amajtoli Tärara** (iný prepis: **Amajtoli Terara**, iné názvy: **Ummuna, Ale Bagu**) je najvyšší (1&nbsp;031&nbsp;m) vulkán v pohorí Irta’ale v Etiópii. Nachádza sa asi 10&nbsp;km juhozápadne od masívnej štítovej sopky Irta’ale. Jeho stavbu tvoria prevažne bazaltové pyroklastiká a trachytické lávové prúdy v kráteri.

## Externé odkazy
* www.volcano.si.edu - stratovulkán Ale Bagu na Global Volcanism Program 

Kategória:Sopky Etiópie
Kategória:Stratovulkány
Kategória:Tisícovky v Etiópii
Jazvečík

thumb|Štandardný hladkosrstý jazvečík
**Jazvečík** je veľmi známe psie plemeno, vyskytuje sa v 9 variantoch rozdelených na základe veľkosti a druhu osrstenia.

## Vzhľad
Jazvečík je plemeno typické svojimi nízkymi nohami a dlhým kompaktným telom. Môže vážiť až 9,5 kg - ak ide o štandardného jazvečíka, u trpasličieho a králičieho rázu sa meria obvod hrudníka. Trpasličí jazvečík obvod hrudníka do 35 cm a králičí jazvečík obvod hrudníka do 30 cm. Krátka, dlhá alebo drsná srsť môže byť rôzne sfarbená (jednofarebná, dvojfarebná, škvrnitá), pričom biela farba nie je žiaduca.

Jazvečíky delíme:
* Štandardný jazvečík
** hladkosrstý
** dlhosrstý
** drsnosrstý
* Trpasličí jazvečík
** hladkosrstý
** dlhosrstý
** drsnosrstý
* Králičí jazvečík
** hladkosrstý
** dlhosrstý
** drsnosrstý

Tieto rôzne varianty jazvečíka vznikli na základe rozličných požiadaviek na určité pracovné nasadenie psa a s tým spojenú potrebu jeho špecializácie.

## Povaha a využitie
Mnohí ľudia, ktorí vidia na ulici jazvečíka s podlhovastým telom vôbec nevedia o tom, že tento malý štvornohý a veľmi obľúbený spoločník je pri dobrom výcviku obratným, vynikajúcim a spoľahlivým poľovným psom. Ako poľovný pes je mnohostranne využiteľný, okrem iného ako durič na brlohárenie. Králičí jazvečík sa dokáže obratne pohybovať v králičej nore. S inými psami a deťmi si nie vždy rozumie.

## História
Jazvečíky sa pôvodne chovali a šľachtili ako poľovné psy. Kvôli svojej výške sa používali ako psy na vyháňanie jazvecov z nôr. V súčasnosti sa kvôli svojej príjemnej povahe stáva obľúbeným spoločenským psom.

## Iné projekty


Kategória:Poľovnícke psy
Kategória:Plemená psov z Nemecka
Opatová (Lučenec)

náhľad|''Pohľad na Opatovú'' 
**Opatová** je mestská časť Lučenca na severovýchode mesta. Do roku 1966 to bola samostatná obec. Nachádzajú sa tu dva kaštiele. Cez Opatovú preteká Krivánsky potok.

## Dejiny

Obec vznikla asi v 13. storočí, patrila k haličskému panstvu. V chotári Opatovej stála v 15. storočí pevnôstka Jana Jiskru. Založenie textilky v roku 1868 prerušilo dovtedy poľnohospodársky ráz obce. Do roku 1918 pracovala textilka výlučne pre armádu.

## Osobnosti
* Peter Ponický, bývalý slovenský minister školstva (2002)

Kategória:Mestské časti Lučenca
Kategória:Slovenské obce zaniknuté zlúčením
Donostia-San Sebastián

**Donostia-San Sebastián** (, po baskicky aj **Donostia**) je správne mesto provincie Guipúzcoa v Baskicku, severné Španielsko. V roku 2005 tu žilo približne 183 000 obyvateľov. 

V meste sa každoročne odohráva najväčší a najznámejší španielsky filmový festival. K atrakciám mesta patria námestia, ktoré každoročne lákajú množstvo turistov. Najznámejšie je *la Concha* (po slov. mušľa). Mesto je tiež rajom surferov, lebo tu bývajú jedny z najväčších vĺn v Európe. Z pamiatok za povšimnutie stojí katedrála a letný kráľovský palác Miramar.

## Partnerské mestá
*  Batumi, Gruzínsko
*  Marugame, Japonsko
*  Plymouth, Spojené kráľovstvo
*  Reno, Nevada, USA
*  Trento, Taliansko
*  Wiesbaden, Nemecko

## Iné projekty

## Externé odkazy
* Oficiálna stránka
* Turistické informácie

Kategória:Baskicko
Kategória:Mestá v Španielsku
Kategória:Prístavné mestá Atlantického oceánu
Zaragoza

**Zaragoza** (angl. *Saragossa*, lat. *Caesaraugusta*) je hlavné mesto Aragónska ležiace na rieke Ebro a jej prítokoch Huerva a Gállego v Španielsku. Nachádza sa takmer v strede regiónu vo veľkom údolí s rôznymi terénmi od púšte Los Monegros po roztrúsené lesy a stepi. Napriek tomu, že mesto je domovom značného množstva hájov, parkov, fontán a rieka Ebro vyniká ako veľký zdroj vody, periférie sú známe tým, že sú suché a vhodné na pestovanie, ak sa odsťahujeme z mesta.

Podľa sčítania v roku 2004 tu žilo 641&nbsp;581 obyvateľov, v roku 2018 už 666 880, a v roku 2020 dosiahol 716 040. V meste žije viac ako polovica obyvateľov Aragónska a tento počet sa zvyšuje v dôsledku vyľudňovania vidieka, ktoré Aragon trpí, podobne ako vo zvyšku Španielska. Pokiaľ ide o vyľudnenie, existujú iniciatívy na jeho predchádzanie, aj keď percento ľudí žijúcich v meste stále rastie. Mesto leží 200 metrov nad morom a je križovatkou medzi mestami Madrid, Barcelona a Bilbao, pričom všetky tieto mestá sú okolo 300 km od Zaragozy.

## Iné projekty


Kategória:Mestá v Španielsku
Ciudad Real

thumb|Ciudad Real
thumb|Poloha Ciudad Real v Španielsku

**Ciudad Real** (v preklade zo španielčiny *Kráľovské mesto*) je hlavné mesto španielskej rovnomennej provincie v autonómnom spoločenstve Kastília-La Mancha. 
Leží 200 km južne od Madridu, v nadmorskej výške 628 m a má približne 74 054 obyvateľov (2016). 

Z historického centra sa zachovala len katedrála a kostol San Pablo.

Mesto je zastávkou rýchlovlakov AVE na trase Madrid – Córdoba; sídli tu mladá Univerzita Kastília-La Mancha.

## Osobnosti mesta
* Manuel Marín (* 1949† 2017), politik

## Iné projekty

## Externé odkazy
* Oficiálna stránka

## Zdroj

Kategória:Mestá v Španielsku
San Sebastián

**San Sebastián** (doslova Svätý Sebastián) môže byť:
*v Španielsku:
** hlavné mesto územia Guipúscoa v Baskicku, pozri Donostia-San Sebastián
** okrsok v Astúrii, pozri San Sebastián (Morcín)
*obec v Salvádore, pozri San Sebastián (San Vicente)
*obec v Portoriku, pozri San Sebastián (Portoriko)
*okres v kantóne San José v Kostarike, pozri San Sebastián (Kostarika)
*sídlo v Ohňovej zemi v Argentíne, pozri San Sebastián (Argentína)

## Pozri aj
* San Sebastián de los Reyes (Madrid), sídlo v provincii Madrid v Šp.
* San Sebastian de Garabandal, dedina v Kantábrii
* San Sebastián de La Gomera, obec na ostrove La Gomera
* San Sebastián de los Reyes (Venezuela), sídlo vo Venezuele 
* San Sebastián del Oeste, mesto v Mexiku 
* San Sebastiàn Abasolo, obec v štáte Oaxaca v Mexiku
* San Sebastián Coatlán, obec v štáte Oaxaca
* San Sebastián Ixcapa, obec v štáte Oaxaca
* San Sebastián Nicananduta, obec v štáte Oaxaca
* San Sebastián Rio Hondo, obec v štáte Oaxaca
* San Sebastián Tecomaxtlahuaca, obec v štáte Oaxaca
* San Sebastián Teitipac, obec v štáte Oaxaca
* San Sebastián Tutla, obec v štáte Oaxaca 
* San Sebastián Coatán, obec v Guatemale
** jazyk *San Sebastián Coatán Chuj* [san sebastián koatán čuch], pozri chuj (jazyk)
Elektronegativita

**Elektronegativita** je v chémii vlastnosť atómu vyjadrujúca jeho schopnosť priťahovať väzbové elektróny. Označuje sa písmenom x alebo gréckym χ (chí). Opačnou vlastnosťou je **elektropozitivita**, ktorá popisuje to, ako ľahko sa prvok zbavuje valenčných elektrónov.

Americký fyzik, chemik a biochemik Linus Carl Pauling vytvoril túto veličinu pre určenie iónového charakteru kovalentnej väzby. Čím je rozdiel elektronegativít oboch atómov väčší, tým je väzba polárnejšia (dokonca môže byť až iónová). Poznáme viacero stupníc elektronegativít, pričom najrozšírenejšia je Paulingova. Mullikenova elektronegativita predstavuje priemer ionizačnej energie a elektrónovej afinity. Allredove-Rochove elektronegativity vychádzajú z Coulombovho zákona. Elektronegativita sa nezapisuje s jednotkami, lebo jej fyzikálny význam nie je známy (nebol odvodený vzorec pre elektronegativitu, ale len vytvorená stupnica schopnosti priťahovania elektrónov atómov, ktorej hodnoty závisia od energií väzieb).



Periodická tabuľka elektronegativity podľa Paulingovej stupnice

## Pozri aj

Periodická tabuľka

Kategória:Fyzikálna chémia
Kategória:Atóm
Limnológia

[thumb|[Štrbské pleso - druhé najväčšie slovenské jazero.]]
**Limnológia** (z gr. *limne* - *jazero* a *logos* - *náuka*) je vedná disciplína, zaoberajúca sa štúdiom vnútrozemských vodných plôch (jazier, riek a vodných nádrží, či už prírodného pôvodu, alebo vytvorených človekom), ich fyzikálnymi, chemickými a biologickými vlastnosťami. Je súčasťou hydrológie.

Za zakladateľa tohto vedného odboru je považovaný François-Alphonse Forel, ktorý sa ako prvý začal zaoberať štúdiom biologickej diverzity, chemickým zložením, cirkuláciou vody a sedimentačnými procesmi v Ženevskom jazere, ako aj vzájomnými interakciami týchto procesov. Sám aj zaviedol pojem limnológia ako analógiu k oceánografii vo svojej práci *Le Léman* uverejnenej v troch zväzkoch v rokoch 1892 až 1904.

## Pozri aj

## Iné projekty


Kategória:Jazerá
Kategória:Rieky
Veľká pyramída

**Veľká pyramída** môže byť:
*pri Gíze:
**Chufuova pyramída
**zriedkavo: Rachefova pyramída (je zdanlivo väčšia)
*v Mexiku: Veľká pyramída (Cholula)
*v Paríži: sklenená pyramída v Louvri
Raši (rabín)

Rabi **Šlomo ben Jicchak** (hebr. רבי שלמה בן יצחק, iné varianty: *Šlomo Jicchaki, Šlomo Jarchi*) (* 1040, Troyes – † 13. júl 1105, tamže) známejší pod hebrejským akronymom **Raši** (hebr. רש"י), bol stredoveký židovský rabín, najvýznamnejší komentátor Biblie a Talmudu. 

Narodil sa v Troyes v kraji Champagne. V roku 1055 odišiel študovať na v tej dobe slávne ješivy v Mainzi a vo Wormse. Po návrate do svojho rodiska okolo roku 1064/65 sa živil obchodom (možno s vínom). V roku 1070 založil v Troyes vlastnú ješivu, ktorú financoval z príjmov, ktoré mu vynášali jeho vinice. Podľa niektorých bádateľov vznikli jeho komentáre na základe odpovedí na otázky, ktoré mu kládli jeho študenti. Komentáre k Biblii a Talmudu, ktoré písal až do svojej smrti, okamžite prijali aškenázske aj sefardské židovské komunity a stali sa „povinnou“ súčasťou všetkých vydaní Talmudu. Komentár k Tóre bol prvou hebrejskou tlačenou knihou vôbec (Reggio di Calabria (Taliansko), 1475)

V komentároch k Tanachu sa najviac venoval Pentateuchu, významné sú aj komentáre k Piesni piesní a knihe žalmov. Avraham Grossman uvádza: „Raši komentoval väčšinu, ak nie všetky knihy Biblie. Jemu pripisované komentáre ku knihe Jób od 40,25, knihám Ezdráš, Nehemiáš a knihám kroník nie sú jeho. Sú odlišné v štýle a exegetickej metóde.“

Po Rašim je pomenovaný druh hebrejskej kurzívy (pozri Raši (písmo)).

## Referencie

## Ďalšia literatúra
* 
*  (³2023. )
* 

## Iné projekty

Kategória:Narodenia v 1040
Kategória:Úmrtia v 1105
Kategória:Francúzski rabíni
Kategória:Francúzske osobnosti židovského pôvodu
Kategória:Osobnosti z Troyes
Palynológia

[thumb|Fotografia semienka v [mikroskope.]]

thumb|right|200px|Peľ z ľalie (Lilium auratum) v elektrónovom mikroskope

**Palynológia** je vedný odbor patriaci do paleontológie, ktorý sa zaoberá štúdiom semien, spór (čiže výtrusov) a peľu (tak fosilizovaných, ako aj recentných), ako aj štúdiom *„[[ropa|protoropných]]“* organických zvyškov (kerogénu), nachádzajúcich sa v sedimentoch. Palynológia je interdisciplinárna veda, využíva poznatky geológie a biológie, konkrétne botaniky.

Termín palynológia zaviedli páni Hyde a Williams v roku 1944. Za základ názvu použili grécke slovo *paluno* - *rozsypať, roztrúsiť*.

## Metódy
Palynológia sa zameriava na štúdium mikrofosílií (5 až 500&nbsp;μm). Na extrakciu semien (a iných mikrofosílií) sa využívajú fyzikálne (sitovanie, preosievanie, ultrazvukové rozrušovanie hornín) a chemické (extrakcia kyselinami - HCl, HF) separačné metódy. Následne sa extrahované vzorky mikroskopicky skúmajú a po identifikácii sa vynášajú peľové diagramy na evidenciu rozšírenia vegetácie, klimatických zmien, taxonomické a evolučné výskumy, alergické štúdie, ako aj antropologických dopadu na životné prostredie. Poznatky palynologického výskumu sa využívajú v mnohých príbuzných odboroch (geológii, botanike, paleontológii, archeológii, pedológii a geografii).

## Iné projekty

## Externé odkazy
* Medzinárodná federácia palynologických spoločností (IFPS) 
* PalDat - palynologická databáza na Viedenskej univerzite, Rakúsko
* Literatúra na identifikáciu peľov a spór (anglicky)
Rachefova pyramída

**Rachefova pyramída** (iné názvy: **Raachefova/ Chefrénova / Chefrenova / Chafreova pyramída, Stredná pyramída v/pri Gíze, Druhá pyramída v/pri Gíze**, zriedkavo: **[[Veľká pyramída]] v/pri Gíze**) je druhá najväčšia a polohou prostredná z pyramíd pri Gíze.

Štandardne sa udáva, že je to hrobka postavená pre faraóna Rachefa  (Raachefa/ Chefréna / Chefrena / Chafrea; vládol 2558 - 2532 pred Kr.). Usudzuje sa to z toho, že sa v pilierovej sieni zádušného chrámu, pristavaného k východnej stene pyramídy, našli sochy Rachefa. Rachefovi sa zvykne pripisovať aj Veľká sfinga.

Pôvodne bola vysoká 143,5 m (dnes 137,3 m), jej pôvodná základňa bola 215,3 m x 215,3 m. Jej uhol sklonu je 52°20'. Jej pôvodné obloženie sa zachovalo len na jej vrchole (a podľa toho ju možno ľahko spoznať). Mala dva vchody zo severu. V pohrebnej komore je veľký žulový sarkofág. 

S Veľkou Sfingou, pri ktorej stojí Rachefov údolný chrám, zádušný chrám pyramídy spája 400 m dlhá stúpajúca cesta. Južne od pyramídy sa nachádzajú malé zvyšky satelitnej pyramídy. 

Je len o málo menšia ako Chufuova pyramída, ale dnes sa javí ako vyššia. Tento dojem vyvoláva umiestnenie na vyššie položenom mieste, ako aj strmší sklon stien. Je trocha menej prepracovaná ako  Chufuova pyramída, spáry medzi blokmi sú často široké, pohrebná komora sa tu nachádza pod povrchom, vytesaná do skalného podložia, prístupová cesta k nej je oveľa jednoduchšia ako v prípade  Chufuovej pyramídy.

## Iné projekty
 





Kategória:Pyramídy v Egypte
Kategória:Gíza
San Sebastian

**San Sebastian** môže byť:
*obec na Filipínach, pozri San Sebastian (Samar)
*pieseň skupiny Sonata Arctica, pozri San Sebastian (pieseň)

## Pozri aj
*San Sebastián
Ladislav Kačáni

**Ladislav Kačáni** (* 1. apríl 1931, Lučenec† 5. február 2018, Bratislava) bol slovenský futbalista, tréner a popredný metodik. Ako hráč ČH Bratislava sa stal majstrom Česko-Slovenska 1959. V česko-slovenskom reprezentačnom mužstve odohral 20 zápasov. Reprezentoval na Majstrovstvách sveta v roku 1954. Po ukončení aktívnej činnosti sa stal trénerom a pedagógom na FTVŠ UK v Bratislave. Ako tréner pôsobil v oddieloch Inter Bratislava (19671970) a Lokomotíva Košice (19731974). V období 19711972 viedol s Ladislavom Novákom A-mužstvo Česko-Slovenska.

## Ocenenia
*1998: Najvyššie ocenenie fair play SOŠV, za celoživotné vystupovanie v duchu fair play
*2002: Bronzové kruhy SOŠV
*2019: Sieň slávy slovenského futbalu in memoriam

## Referencie

## Externé odkazy
*Reprezentačná štatistika 

Kategória:Slovenskí futbalisti
Kategória:Česko-slovenskí futbalisti
Kategória:Hráči Majstrovstiev sveta vo futbale 1954
Kategória:Hráči FK Inter Bratislava
Kategória:Slovenskí futbaloví tréneri
Kategória:Česko-slovenskí futbaloví tréneri
Kategória:Vyučujúci na Fakulte telesnej výchovy a športu Univerzity Komenského v Bratislave
František Nižnánsky

MVDr. **František Nižnánsky** (* 27. júl 1911, Brestovany – † 21. december 1967, Bratislava) bol slovenský epizootológ, organizátor laboratórnej diagnostiky.

V roku 1942 sa stal riaditeľom novovzniknutého Štátneho veterinárskeho diagnostického ústavu v Bratislave kde zotrval až do roku 1958. Neskôr pracoval v Biologickom ústave SAV, potom v Laboratóriu experimentálneho lekárstva ČSAPV v Bratislave a od roku 1963 riadil pobočku Výskumného ústavu veterinárskeho lekárstva Brno v Ivanke pri Dunaji.

Zomrel na následky dopravnej nehody.

## Publikačná činnosť
* *Boj proti [[brucelóza|brucelóze]] zvierat*, 1954
* *Nákazy prenosné na ľudí*, 1965
* *[[Salmonelová enteritída|Salmonelózy]]*, 1967

### Spoluautor
* *Nemoci prasat*, 1966
* *Nákazlivé choroby hospodářskych zvířat*, 1967 

### Monografie a štúdie
* *Jantošovič, Fried, Pokorný, Kozák: Významné osobnosti veterinárskej medicíny, IVVL Košice 2004* 
* *J. Molnár: Veda na dlhé trate... Život a dielo Františka Nižnánskeho, IVVL Košice 2008* 
    
## Externé odkazy
* Nižnánsky, František - Región Dudváh

Kategória:Slovenskí veterinári
Kategória:Slovenskí autori náučnej literatúry
Kategória:Osobnosti z Brestovian
Kategória:Obete cestných dopravných nehôd
Jiří Tichý

**Jiří Tichý** (* 6. december 1933, Jeneč – † 26. august 2016, Podivín) bol český futbalista, reprezentant Česko-Slovenska.

V česko-slovenskom reprezentačnom mužstve odohral 19 zápasov. Reprezentoval na Majstrovstvách sveta v roku 1962 kde Česko-Slovensko získalo 2. miesto.

## Referencie

Kategória:Českí futbalisti
Kategória:Česko-slovenskí futbalisti
Kategória:Hráči Majstrovstiev sveta vo futbale 1962
Kategória:Hráči AC Sparta Praha
Kategória:Hráči FK Inter Bratislava
Kategória:Futbaloví obrancovia
Titus Buberník

**Titus Buberník** (* 12. október 1933, Pusté Úľany† 27. marec 2022, Bratislava) bol slovenský futbalista a doktor práv. Hral za ČH Bratislava a bol známy ako gentleman na ihrisku.

V česko-slovenskom reprezentačnom mužstve odohral 32 zápasov. Reprezentoval na majstrovstvách sveta v roku 1958 a v roku 1962, kde Česko-Slovensko získalo striebro.

Získal bronzovú medailu na Pohári národov 1960, teda na prvom európskom šampionáte, na ktorom ho zaradili do All Stars tímu.

Ako prvý slovenský hráč sa umiestnil v prestížnej ankete Zlatá lopta, v roku 1959 ho zaradili na celkové 17. miesto.

V roku 2015 o ňom vyšla kniha pod názvom *Titus Buberník - Elegán v kopačkách*, ktorej autorom je Mojmír Staško.

## Referencie

## Iné projekty

Kategória:Narodenia v 1933
Kategória:Osobnosti z Pustých Úľan
Kategória:Slovenskí futbalisti
Kategória:Hráči FK Inter Bratislava
Kategória:Česko-slovenskí futbalisti
Graham Hancock

**Graham Hancock** (* 2. august 1950, Edinburgh, Spojené kráľovstvo) je britský autor pseudo-náučných titulov o dávnych dejinách. Odborná verejnosť ich považuje za pseudoarcheológiu.

O svojich výskumoch a hypotézach nakrútil aj niekoľko dokumentárnych filmov. Niektoré jeho diela vyšli aj na Slovensku a v Česku, napríklad: *[[Heaven’s Mirror]], Znak a pečať, Mystérium Marsu, Strážce horizontu, Otisky božích prstů*.

## Referencie


## Iné projekty

## Externé odkazy
* Oficiálna stránka
* 
* Synopsis of adjudication. Horizon: Atlantis Reborn (4 November 1999)
* Horizon: Atlantis Reborn and the Broadcasting Standards Commission – The BBC's response to the Horizon programme debate
* Brass, M., nd, , The Antiquity of Man Web Site.
* Brass, M., 2002, ''Tracing Graham Hancock's Shifting Cataclysm'', *Skeptical Inquirer*. vol. 26, no. 4: 45–49.
* Carroll, R. T., 2009, ''Atlantis'', *The Skeptic's Dictionary* website.
* Fagan, N., nd, ''An Answer to Graham Hancock''  and ''Analysis of Hancock's Position Statement on C-14 Dating'' , Papers, In the Hall of Ma’at website.
* Flemming, N., nd, Review of ''Flooded Kingdoms of the Ice Age'' , Papers, In the Hall of Ma’at website.


Kategória:Britskí spisovatelia
Kategória:Osobnosti z Edinburghu
Cibéba

[thumb|Botrytický strapec [rizling rýnsky|rizlingu rýnskeho s cibébami.]]

**Cibéba** (z nem. *Zibebe*, pôvodne z arab.  *zabíba* - *hrozienko*) je bobuľa hrozna, ktorá zoschla na koreni viniča; obsahuje 40 - 60 % hmot. cukru a spravidla býva napadnutá ušľachtilou plesňou Botrytis cinerea.

Cibéby slúžia na výrobu špeciálnych výberových vín (víno s vysokým obsahom zvyškového cukru). Typickým príkladom spracovania cibéb na Slovensku je Tokajský výber (prírodne sladké víno), kde sa vždy na 136 litrov mladého suchého vína primieša stanovené množstvo cibéb (merané na putne).

## Referencie


## Externé odkazy
* Cibéba - encyklopédia Znalec vín
* Klasifikácia Tokajských vín 

 

Kategória:Víno
Ben Noach

**Ben Noach** (dosl. *syn Noema*, *Noachita*) je v judaizme označenie pre každého Nežida, teda človeka, ktorého neviaže jarmo Tóry. Noachiti sú povinní dodržiavať Sedem Noemových príkazov. Za Noachitov sa považujú aj Izraeliti pred prijatím Tóry na Sinaji.

Kategória:Judaizmus
Heaven’s Mirror

**Heaven's Mirror** (po česky vyšlo ako "Zrcadlo nebes") je populárnovedecká kniha Grahama Hancocka a jeho manželky Santhy Faiiaovej. 

Autori v nej tvrdia, že egyptská Veľká sfinga bola postavená už okolo roku 10 000 rokov pred Kr., a že na základe počítačových simulácii doložili, že pyramídy v egyptskej Gíze, spolu s Veľkou sfingou presne kopírujú súhvezdie Orión, v takom postavení aké bolo na oblohe okolo roku 10 000 pred Kr. Stavitelia egyptských pyramíd a Veľkej sfingy takto vraj chceli preniesť obraz nočnej oblohy do Zrkadla nebies na zemi. Starovekí Egypťania práve so súhvezdím Orión stotožňovali boha Usireho a verili, že duše mŕtvych žijú na oblohe. 

Ďalej autori tvrdia, že aj kambodžský chrám Angkor Vat, starodávne útvary v Tichomorí, Peru, Bolívii, meste Tiahuanaco, v Nazce, na Veľkonočnom ostrove a v Mexiku predstavujú "hviezdy na zemi".

Kategória:Knihy Grahama Hancocka
Armin Joseph Deutsch

**Armin Joseph Deutsch** (* 25. január 1918, Chicago, Illinois, USA – † 11. november 1969, Pasadena, Kalifornia, USA) bol americký astronóm a spisovateľ sci-fi. Zaoberal sa hviezdnou spektroskopiou. 

## Referencie

Kategória:Astronómovia USA
Kategória:Spisovatelia USA